  Виталий Пронин «Дубровское» экофермае вуттӥзы Голландиысь 800 кечъёсты. Зааненской выжыысь сюроос асьме кезьыт инкуазьлы капчиен дышизы. Тӥгырменысь хозяйствоын кеч вордон борды азьвылгес кутскизы ни. Туэ 552 тонна йӧл кыскыны пӧрмытӥзы. Но сыр пӧзьтон борды рос-прос кутскон понна со тырмыт ӧвӧл шуыса, гидъёссэс паськытатӥзы но нуналаз 4,5-5 килограмм йӧл сётӥсь кечъёсты Голландиысь басьтӥзы. Али фермаосазы оглом 2 сюрс 476 йыр кеч лыдъяське. Интыос вань на. Но соос ӝоген тырмозы. Кечъёссы тани-тани кечпи ваёзы. Хозяйствоен кивалтӥсь Анатолий Носуленко пусъемъя, кеч йӧллэсь сыр пӧзьтон цехсэс усьтыны медо вуоно ар кутсконын. УД  